**Қайрат Құрманбаев** (1976 жылы 10 желтоқсанда Ақтөбе облысы, Мұғалжар ауданында дүниеге келген) — Нұр-Мүбарак Египет ислам мәдениеті университетінің проректоры, Қазақстан Дінтанушылар конгресінің төрағасы, Қазақстан Мұсылмандары діни басқарамасы жанындағы Ғұламалар Кеңесінің мүшесі, Конфессияаралық және өркениетаралық диалогты дамыту жөніндегі Н.Назарбаев орталығының тәуелсіз директоры, АҚДМ Қоғамдық кеңес мүшесі, ҚМДБ сарапшылар кеңесінің мүшесі, РАТТ мүшесі. PhD докторы, доцент.

Білім жолы
----------

2001 жылға дейін Абылай хан атындағы Қазақ Халықаралық Қатынастар және Әлем тілдері университетінде оқыған. 2001-2002 жылдар аралығынада Триполидағы (Ливия) Бүкіләлемдік Ислам университетінің екі жылдық колледжін бір жылда бітіріп, 2002-2006 жылдар аралығында аталған университетті үздік нәтижемен тамамдаған. 2007-2009 жылдары аралығында Әл-Фараби атындағы Қазақ ұлттық университетінде Дінтану мамандығы бойынша магистрлік диссертация қорғаған. 2012-2015 жылдары аралығында Нұр-Мүбарак Египет ислам мәдениеті университетінде исламтану мамандығы бойынша докторлық диссертация қорғаған.

Атқарған қызметтері
-------------------

* 2006-2018 жылдары аралығында Нұр-Мүбарак Египет ислам мәдениеті университетінде аға оқытушы;
* 2006-2012 жылдары аралығында Шет тілдер және іскерлік карьера университетінде Аға оқытушы;
* 2010-2012 жылдары аралығында ҚМДБ жанындағы ғұламалар кеңесінің мүшесі;
* 2016-2018 жылдары аралығында Экстремизмнің алдын алу саласында мамандарды қайта даярлау институтының директоры;
* 2017-2018 жылдары аралығында «Әбу Ханифа» ғылыми зерттеу орталығының директоры қызметтерін атқарған.

Қазіргі таңда Қ. Құрманбаев Нұр-Мүбарак университетінің проректоры, Қазақстан Дінтанушылар конгресінің төрағасы және Конфессияаралық және өркениетаралық диалогты дамыту жөніндегі Н.Назарбаев орталығының тәуелсіз директоры қатарлы қызметтерді атқаруда.

Ғылыми еңбектері
----------------

Қ. Құрманбаевтің Қазақстандық исламтану мектебін қалыптастырудағы рөлі ерекше. Оның осы сала бойынша көптеген монографиялары мен зерттеу еңбектері жарық көрген: 

1. Құрманбаев Қ. Исламдағы адам құқықтары. – Алматы, 2012. – 204 б. 

2. Құрманбаев Қ. Хадис ілімі (тарихы және әдіснамасы). – Алматы: Нұр-Мүбарак баспасы, 2010. – 300 б.

3. Құрманбаев Қ. Құран ілімдеріне кіріспе (оқу құралы). – Алматы: Нұр-Мүбарак баспасы, 2013. – 392 б.

4. Құрманбаев Қ. Хадис ілімі (тарихы және әдіснамасы). 2-ші басылым. – Алматы: Нұр-Мүбарак баспасы, 2014. – 300 б.

5. Құрманбаев Қ. Құран ілімдеріне кіріспе (оқу құралы) 2-ші басылым. – Алматы: Нұр-Мүбарак баспасы, 2014. – 392 б.

6. Құрманбаев Қ. Хадис ілімі (тарихы және әдіснамасы). 3-ші басылым. – Алматы: Нұр-Мүбарак баспасы, 2017. – 300 б.

7. Құрманбаев Қ. Құран ілімдеріне кіріспе (оқу құралы) 3-ші басылым. – Алматы: Нұр-Мүбарак баспасы, 2017. – 392 б.

8. Құрманбаев Қ. Хусам ад-дин әс-Сығнақи еңбектеріндегі «Усул әл-фиқһ» ілімінің лингвистикалық негіздері, Монография. – Алматы: «Munara» баспасы, 2018. – 332 б.

9. Құрманбаев Қ. Есімқұлов Е. «Ислам тарихы» (Әділетті бес халифа кезеңі). – Алматы: «Munara» баспасы, 2018. –234 б.

10. Құрманбаев К. Стамбакиев Н. Мұсылмандар арасындағы талас-тартыстарға жауаптар: Монография – Астана: «Рухани құндылықтарды қолдау қоры» корпоративтік қоры, 2018. – 126 б. 

11. Қурманбаев К. Стамбакиев Н. Ответ тем, кто утверждает: «Не совершающий намаз – кафир». – Алматы: Нұр-Мүбарак баспасы, 2020. – 74 с.

12. Қурманбаев К. Стамбакиев Н. Джихад. – Алматы: Нұр-Мүбарак баспасы, 2022. – 136 с.

Марапаттары
-----------

* "Құрмет ордені"
* "ҚМДБ-ға 30 жыл медалі",
* "ҚР конституциясына 25 жыл медалі"

Сілтемелер
----------

* Ресми сайты Мұрағатталған 11 қыркүйектің 2022 жылы.